Ներկայութեամբ ՀՕՄի «Թալին» մասնաճիւղի վարչութեան ներկայացուցիչ եւ վարժարանի կամաւոր ուսուցչուհի Ծաղիկ Գատեանի, վարժարանի տարիներու տնօրէն Գէորգ Պետիկեան բարի գալուստի խօսքեր, յարատեւութեան, պարտաճանաչութեան եւ յաջողութեան մաղթանքներ ուղղեց բոլորին: Տէրունական աղօթքէն եւ «Հայ Աշակերտի Ուխտ»ի արտասանութիւններէն ետք, տնօրէն Պետիկեան կրկին անգամ ողջունեց աշակերտներուն հայ վարժարան՝ իրենց երկրորդ տուն, վերադարձը: